Լոս Անջելես շրջանի մետրոպոլիտեն

Լոս Անջելես շրջանի մետրոպոլիտեն () (Metro, նախկինում՝ MTA կամ LACMTA), Լոս Անջելես շրջանի հասարակական տրանսպորտ, որն ստեղծվել է 1993 թ. Հարավային Կալիֆորնիայի ճեպընթացի և Լոս Անջելեսի շրջանային կոմիտեի միավորման արդյունքում։ Արտոնագրված է որպես տարածաշրջանային տրանսպորտային պլանավորման գործակալություն (RTPA)։

Մետրոյում գործում են ավտոբուս, ծանր ու թեթև երկաթուղիներ և ճեպընթաց ավտոբուսային ծառայություններ։

Տվյալներ 
Գործակալությունը մշակում և վերահսկում է տրանսպորտային ծրագրեր, ֆինանսավորման աղբյուրների քաղաքականությունը, շրջանի ընդլայնման, շարժունակության, մատչելիության և բնապահպանական կարիքների կարճաժամկետ և երկարաժամկետ լուծումները։

Գործակալությունը համարվում է Լոս Անջելես քաղաքի առաջնային տարանցիկ մատակարարը՝ ապահովելով ծառայությունների հիմնական մասը, մինչդեռ Լոս Անջելեսի տրանսպորտի վարչությունը (LADOT) գործարկում է իր սեփական ավելի փոքր Commuter Express ավտոբուսային ծառայության համակարգն արվարձանային և կենտրոնական հատվածներում (Downtown Area Short Hop)։ Մետրոյի կենտրոնական գրասենյակը գտնվում է Լոս Անջելեսում։

Լոս Անջելես շրջանի մետրոպոլիտենը համարվում է ԱՄՆ երրորդ ամենամեծ տրասպորտային համակարգը՝ պիկ ժամերին գործարկելով 2000 ավտոբուս՝ անցնելով 3,711 կմ։ Մետրոպոլիտենը նախագծել, կառուցել և իրականացնում է 141,3 կմ քաղաքային երկաթուղային ծառայություն։ Ունի ավելի քան 9,200 աշխատակից և համարվում է շրջանի ամենամեծ գործատուներից մեկը։

Քաղաքային մարմինը մասամբ ֆինանսավորում է տասնվեց տեղական ավտոբուսային օպերատորների և լայն զանգված տրանսպորտային նախագծերի, այդ թվում հեծանվային ուղիներ, հետիոտնի ուղիներ, տեղական ճանապարհների և մայրուղիների բարելավումներ։

Մետրոպոլիտենի անվտանգության և իրավապահ ծառայությունների հարցերը կարգավորում է Լոս Անջելեսի շրջանի ոստիկականական վարչությունը՝ ըստ տարանցիկ ծառայությունների բյուրոյի պայմանագրի Մետրոպոլիտենի տարանցիկ անվտանգության վարչության հետ։ 2003-2008 թթ. հանցագործությունները նվազել են երկաթուղայինում 29,4%, ավտոբուսներում՝ 10%։

2006 թ. Լոս Անջելեսի շրջանի մետրոպոլիտենը համարվեց ԱՄՆ հանրային տրանսպորտային ցանցի առաջնակարգ տրանսպորտային համակարգ։

Ծանոթագրություններ

Արտաքին հղումներ 

 Լոս Անջելես շրջանի մետրոպոլիտեն 
 Los Angeles County Metropolitan Transportation Authority 
 Metro Gold Line Foothill Extension Construction Authority 
 Metro Gold Line Extension to Ontario Airport 
 Exposition Metro Line Construction Authority
 http://www.sfcityscape.com/maps/more/LA_measure_R.pdf 
 http://www.metro.net/around/service-enhancements/metro-service-enhancements-proposed/ 

ԱՄՆ-ի մետրոպոլիտեններ
1993 հիմնադրումներ ԱՄՆ-ում